ddrg/super_eurlex huggingface dataset:
1.

verifikacija se odnosi na postrojenje kategorije A iz članka 19. stavka 2. točke (a) Provedbene uredbe (EU) 2018/2066 ili postrojenje kategorije B iz članka 19. stavka 2. točke (b) te provedbene uredbe pri čemu: (a) postrojenje ima samo jedan tok izvora iz članka 19. stavka 3. točke (c) Provedbene uredbe (EU) 2018/2066, a to je prirodni plin, ili jedan ili više de minimis tokova izvora koji zajedno ne prelaze prag za de minimis tokove izvora utvrđen u članku 19. Provedbene uredbe (EU) 2018/2066; (b) prirodni plin prati se fiskalnim mjerenjem koje podliježe odgovarajućem pravnom režimu za kontrolu fiskalnih metara i ispunjava potrebne razine u pogledu nesigurnosti povezane s primjenjivom razinom; (c) primjenjuju se samo zadane vrijednosti za faktore izračuna prirodnog plina;
(41)

Radi dodatnog jačanja nadzora nad vlastitim podacima, kada se obrada osobnih podataka obavlja automatskim putem, ispitaniku bi također trebalo dopustiti i da osobne podatke koji se odnose na njega, a koje je dao voditelju obrade, dobije u strukturiranom, uobičajeno upotrebljavanom, strojno čitljivom i interoperabilnom formatu i da ih prenese drugom voditelju obrade. Voditelje obrade trebalo bi poticati na razvijanje interoperabilnih formata koji omogućuju prenosivost podataka. To bi se pravo trebalo primjenjivati u slučajevima kada je ispitanik osobne podatke dao na temelju svoje privole ili kad je obrada nužna za izvršenje ugovora. Stoga se ono ne bi smjelo primjenjivati ako je obrada osobnih podataka nužna za ispunjavanje pravne obveze kojoj podliježe voditelj obrade ili za izvršavanje zadaće od javnog interesa ili pri izvršavanju službene ovlasti voditelja obrade. Pravo ispitanika na prijenos ili primanje osobnih podataka koji se odnose na njega ne bi trebalo obvezivati voditelja obrade da upotrebljava ili održava tehnički kompatibilne sustave za obradu. Ako se određeni skup osobnih podataka odnosi na više ispitanika, pravo na primanje tih osobnih podataka ne bi smjelo dovoditi u pitanje prava i slobode ostalih ispitanika u skladu s ovom Uredbom. Nadalje, to pravo ne bi smjelo dovoditi u pitanje pravo ispitanika na brisanje osobnih podataka, kao ni ograničenja tog prava kako je navedeno u ovoj Uredbi, a pogotovo ne bi smjelo podrazumijevati brisanje osobnih podataka koji se odnose na ispitanika, koje je on dostavio u svrhu izvršavanja ugovora, u mjeri u kojoj su ti osobni podaci potrebni za izvršavanje tog ugovora i sve dok su potrebni. Ako je to tehnički izvedivo, ispitanik bi trebao imati pravo na to da se osobni podaci prenose izravno između voditelja obrade.
(18)

Prema savjetu ICES-a ribolovnu smrtnost dubokomorskih morskih pasa trebalo bi svesti na najmanju moguću mjeru i ne bi trebalo dopustiti usmjereni ribolov. Dubokomorski morski psi vrsta su dugog životnog vijeka i niske stope razmnožavanja i brzo je došlo do njihova prekomjernog iskorištavanja. Stoga bi ribolovne mogućnosti za te vrste trebalo u potpunosti ograničiti općom zabranom ribolova tih vrsta. Međutim, usmjereni artizanalni dubokomorski ribolov crnog zmijičnjaka uporabom parangala dovodi do neizbježnog usputnog ulova dubokomorskih morskih pasa, koji se trenutačno odbacuju mrtvi. Parangali su priznati kao oprema za selektivni ribolov kada se upotrebljavaju u toj vrsti ribolova. Međutim, čak i uz tu opremu dokazano je da je slučajan ulov dubokomorskih morskih pasa neizbježan. Stoga bi trebalo zadržati restriktivni TAC za neizbježne usputne ulove tih vrsta u usmjerenom ribolovu crnog zmijičnjaka uporabom parangala. Dotične države članice trebale bi dalje razvijati mjere regionalnog upravljanja ribolovom crnog zmijičnjaka kako bi se smanjio usputni ulov dubokomorskih morskih pasa. Osim toga, trebale bi uspostaviti specifične mjere prikupljanja podataka o dubokomorskim morskim psima kako bi osigurale pomno praćenje tih stokova. Utvrđivanjem dopuštenog usputnog ulova Unije za dubokomorske morske pse u vodama Unije i međunarodnim vodama potpodručja ICES-a od 5 do 9, u vodama Unije i međunarodnim vodama potpodručja ICES-a 10 te u vodama Unije u zonama CECAF-a 34.1.1, 34.1.2 i 34.2 ne dovodi se u pitanje načelo relativne stabilnosti u vezi s dubokomorskim morskim psima na tim područjima.
(a)

ako je u tablici 1. utvrđen barem jedan NDK za to ciljno tkivo kod bilo koje životinjske vrste srodne s liječenom vrstom: 1. NDK koji treba uzeti u obzir pri provođenju kontrola jest najniži od svih NDK-ova navedenih u tablici 1. za to ciljno tkivo kod vrste srodne s liječenom vrstom; 2. ako je liječena vrsta međutim vrsta na koju se upućuje u članku 2. stavku 2. točki (b) ove Uredbe, a u tablici 1. su utvrđeni NDK-ovi za to ciljno tkivo kod vrsta koje su bliže srodne s liječenom vrstom, NDK koji treba uzeti u obzir pri provođenju kontrola jest najniži od NDK-ova utvrđenih za to ciljno tkivo kod tih bliže srodnih vrsta;
1.

u poglavlje VIII. umeće se sljedeći odjeljak: „Odjeljak 2.A Izuzeća za transakcije unutar Zajednice (Članci od 138. do 142. direktive 2006/112/EZ) Članak 45.a 1. Za potrebe primjene izuzeća iz članka 138. Direktive 2006/112/EZ pretpostavlja se da je roba otpremljena ili prevezena iz države članice do odredišta izvan njezina državnog područja, ali unutar Zajednice, u bilo kojem od sljedećih slučajeva: (a) prodavatelj navede da je sam otpremio ili prevezao robu ili da je to za njegov račun obavila treća osoba, i da prodavatelj posjeduje barem dva neproturječna dokaza iz stavka 3. točke (a), koja su izdale dvije različite strane koje su međusobno neovisne te neovisne i o prodavatelju i o stjecatelju, ili da prodavatelj posjeduje bilo koji pojedinačni dokaz iz stavka 3. točke (a) zajedno s bilo kojim pojedinačnim neproturječnim dokazom iz stavka 3. točke (b) kojim se potvrđuje otprema ili prijevoz, koje su izdale dvije različite strane koje su međusobno neovisne te neovisne i o prodavatelju i o stjecatelju; (b) prodavatelj posjeduje sljedeće: i. pisanu izjavu stjecatelja kojom potvrđuje da je stjecatelj otpremio ili prevezao robu ili je to za račun stjecatelja obavila treća strana, i u kojoj se navodi ime države članice odredišta robe; u toj pisanoj izjavi navode se: datum izdavanja; ime i adresa stjecatelja; količina i priroda robe; datum i mjesto dolaska robe; u slučaju isporuke prijevoznih sredstava, identifikacijski broj prijevoznog sredstva; i identifikacija pojedinca koji preuzima robu za račun stjecatelja; i ii. barem dva neproturječna dokaza iz stavka 3. točke (a), koje su izdale dvije različite strane koje su međusobno neovisne te neovisne i o prodavatelju i o stjecatelju, ili bilo koji pojedinačni dokaz iz stavka 3. točke (a) zajedno s bilo kojim pojedinačnim neproturječnim dokazom iz stavka 3. točke (b) kojim se potvrđuje otprema ili prijevoz, koje su izdale dvije različite strane koje su međusobno neovisne te neovisne i o prodavatelju i o stjecatelju. Stjecatelj je prodavatelju dužan predočiti pisanu izjavu iz točke (b) podtočke i. do desetog dana mjeseca koji slijedi nakon isporuke. 2. Porezno tijelo može oboriti pretpostavku koja se primjenjuje na temelju stavka 1. 3. Za potrebe stavka 1. kao dokaz otpreme ili prijevoza prihvaća se sljedeće: (a) dokumenti koji se odnose na otpremu ili prijevoz robe, poput potpisanog međunarodnog teretnog lista ili bilješke (CMR), teretnice, računa za zračni teretni prijevoz ili računa prijevoznika robe; (b) sljedeći dokumenti: i. polica osiguranja povezana s otpremom ili prijevozom robe ili bankovni dokumenti kojima se potvrđuje plaćanje otpreme ili prijevoza robe; ii. službeni dokumenti koje je izdalo tijelo javne vlasti, poput javnog bilježnika, kojima se potvrđuje dolazak robe u državu članicu odredišta; iii. potvrda koju je u državi članici odredišta izdao posjednik skladišta, a kojom se potvrđuje skladištenje robe u toj državi članici.”;
(3)

Budući da se smatralo primjerenim spojiti aktivnosti referentnog laboratorija EU-a u području kemijskih elemenata i dušikovih spojeva u hrani biljnog i životinjskog podrijetla u jedan referentni laboratorij EU-a, Uredbom Komisije (EU) 2018/192 (4) referentnim laboratorijem EU-a za metale i dušikove spojeve u hrani i hrani za životinje imenovan je Nacionalni institut za hranu Danskog tehničkog sveučilišta („National Food Institute, Technical University of Denmark”) u Kopenhagenu. Budući da se aktivnosti tog referentnog laboratorija EU-a preklapaju s aktivnostima referentnog laboratorija EU-a za ostatke navedene u Prilogu I. skupini B točki 3. podtočki (c) Direktivi 96/23/EZ, trenutačno su dva referentna laboratorija EU-a odgovorna za analizu kemijskih elemenata u hrani životinjskog podrijetla. Stoga bi trebalo opozvati imenovanje instituta Istituto Superiore di Sanità u Rimu kao referentnog laboratorija EU-a za ostatke navedene u Prilogu I. skupini B točki 3. podtočki (c) Direktivi 96/23/EZ. Dio I. Priloga VII. Uredbi (EZ) br. 882/2004 trebalo bi na odgovarajući način izmijeniti.
2.

Podaci za identifikaciju u sljedećem unosu pod naslovom „Pravne osobe, subjekti i tijela” mijenjaju se kako slijedi: „Jemmah Anshorut Tauhid (JAT) (alias (a) Jemaah Anshorut Tauhid, (b) Jemmah Ansharut Tauhid, (c) Jem'mah Ansharut Tauhid, (d) Jamaah Ansharut Tauhid, (e) Jama'ah Ansharut Tauhid, (f) Laskar 99). Adresa: Jl. Semenromo number 58, 04/XV Ngruki, Cemani, Grogol, Sukoharjo, Jawa Tengah, Indonezija, telefon: 0271-2167285, e-pošta: info@ansharuttauhid.com. Ostali podaci: (a) osnivač Abu Bakar Ba'asyir; (b) osnovan 27. srpnja 2008. u mjestu Solo, Indonezija; (c) povezan sa skupinom Jemmah Islamiya (JI); (d) internetska stranica: http:/ansharuttauhid.com/. Datum uvrštenja na popis iz članka 2.a stavka 4. točke (b): 12.3.2012.” zamjenjuje se sljedećim: „Jemmah Anshorut Tauhid (JAT) (alias (a) Jemaah Anshorut Tauhid, (b) Jemmah Ansharut Tauhid, (c) Jem'mah Ansharut Tauhid, (d) Jamaah Ansharut Tauhid, (e) Jama'ah Ansharut Tauhid, (f) Laskar 99). Adresa: Jl. Semenromo number 58, 04/XV Ngruki, Cemani, Grogol, Sukoharjo, Jawa Tengah, Indonezija, telefon: 0271-2167285, e-pošta: info@ansharuttauhid.com. Ostali podaci: (a) skupina povezana s Islamskom državom Iraka i Levanta (ISIL), navedenom na popisu kao Al-Qaida u Iraku, koja je počinila napade u Indoneziji; (b) osnivač Abu Bakar Ba'asyir; (c) osnovana 27. srpnja 2008. u mjestu Solo, Indonezija; (d) povezana sa skupinom Jemmah Islamiya (JI); (e) internetska stranica: http:/ansharuttauhid.com/. Datum uvrštenja iz članka 2.a stavka 4. točke (b): 12.3.2012.”
6.

Prilog XV. mijenja se kako slijedi: (a) u dijelu 2 u točki 3.4.2.1. broj „1 000” zamjenjuje se brojem „2 000” na oba mjesta na kojima se pojavljuje; (b) dio 5. mijenja se kako slijedi: i. u točki 1.2. brišu se posljednje tri rečenice; ii. u točki 5.1.3. broj „1 000” zamjenjuje se brojem „2 000”; iii. u točki 6.1. broj „1 000” zamjenjuje se brojem „2 000”; iv. točka 6.1.1. zamjenjuje se sljedećim: „6.1.1. Kako bi se potvrdilo da vozilo ispunjava zahtjeve iz ovog Dijela, mora ga se ispitati na 14 ispitnih frekvencija u tom području, npr.: 27, 45, 65, 90, 120, 150, 190, 230, 280, 380, 450, 600, 750, 900 MHz i od 1 000 do 2 000 MHz, povećavajući vrijednost u skladu s normom ISO 11451-1, 3. izdanje, 2005. i Amd 1:2008.”; v. u točki 7.1.2. broj „1 000” zamjenjuje se brojem „2 000”; vi. u točki 7.4. dodaje se sljedeća rečenica: „Vozilo se izlaže elektromagnetskom zračenju u frekvencijskom rasponu od 20 do 2 000 MHz s vertikalnom polarizacijom.”; vii. točka 7.4.2. zamjenjuje se sljedećim: „7.4.2. Valni oblik ispitnog signala Modulacija ispitnog signala mora biti: (a) amplitudna modulacija (AM) s modulacijom od 1 kHz i 80 % modulacijske dubine (m = 0,8 ± 0,04) u frekvencijskom rasponu od 20 do 1 000 MHz (kako je definirano u slici 3. u ovom dijelu); i (b) pulsna modulacija (PM), s tonom = 577 μs i periodom = 4 600 μs, u frekvencijskom rasponu od 1 000 do 2 000 MHz, kako je navedeno u normi ISO 11451-1, 3. izdanje, 2005. i Amd 1:2008.”; viii. umeće se sljedeća točka 7.4.4.: „7.4.4. Vrijeme izlaganja Vrijeme izlaganja svakoj ispitnoj frekvenciji mora biti dostatno kako bi ispitno vozilo moglo odgovoriti na signal pod normalnim uvjetima. U svakom slučaju to vrijeme ne smije biti kraće od dvije sekunde.”
(6)

članak 8. mijenja se kako slijedi: (a) stavak 1. mijenja se kako slijedi: i. u drugom podstavku „84 700 EUR” zamjenjuje se s „86 100 EUR”; ii. u trećem podstavku „42 300 EUR” zamjenjuje se s „43 000 EUR”; iii. u četvrtom podstavku „21 200 EUR do 63 500 EUR” zamjenjuje se s „21 600 EUR do 64 600 EUR”; iv. u petom podstavku „10 600 EUR do 31 900 EUR” zamjenjuje se s „10 800 EUR do 32 400 EUR”; (b) stavak 2. mijenja se kako slijedi: i. u drugom podstavku „282 100 EUR” zamjenjuje se s „286 900 EUR”, ii. u trećem podstavku „141 300 EUR” zamjenjuje se s „143 700 EUR”; iii. u petom podstavku „3 000 EUR do 243 200 EUR” zamjenjuje se s „3 100 EUR do 247 300 EUR”; iv. u šestom podstavku „3 000 EUR do 121 700 EUR” zamjenjuje se s „3 100 EUR do 123 800 EUR”; (c) u stavku 3. prvom podstavku „7 100 EUR” zamjenjuje se sa „7 200 EUR”.
(15)

Predloženo izuzeće de minimis za škampa, do najviše 6 % ukupnog godišnjeg ulova te vrste plovilima koja love škampe u potpodručju ICES-a VII., temelji se na činjenici da je vrlo teško postići povećanja selektivnosti. STECF je zaključio da je to izuzeće utemeljeno. Stoga bi to izuzeće trebalo uključiti u plan za odbačeni ulov za 2018.
(a)

podnosi preispitivanja za skupine proizvoda obuhvaćene delegiranim uredbama (EU) br. 811/2013, (EU) br. 812/2013 te (EU) 2015/1187 do 2. kolovoza 2025. s ciljem promjene njihove vrijednosti, te, prema potrebi, do 2. kolovoz 2026. donosi delegirane akte na temelju članka 16. ove Uredbe kako bi dopunila ovu Uredbu uvođenjem oznaka s promijenjenom vrijednošću s rasponom od A do G. U svakom slučaju delegirani akti kojima se uvode oznake s promijenjenom vrijednošću s rasponom od A do G donose se najkasnije 2. kolovoza 2030.;
(109)

Iako se razvija u pozitivnom smjeru, profitabilnost je još uvijek na preniskoj razini da bi osigurala dugoročnu financijsku održivost. Osim toga, do navedenog povrata ulaganja došlo je u kontekstu povećanja obujma proizvodnje, no to se nije odrazilo na tržišni udio. Stoga se s razlogom moglo očekivati da će industrija Unije nastaviti amortizirati svoje fiksne troškove povećanjem obujma proizvodnje.
(89)

Tijekom razmatranog razdoblja obujam uvoza u Uniju iz NRK-a smanjio se za 57 %. Prvo se povećao od 2013. do 2014. za 7 %, ali se zatim naglo smanjio za 45 % od 2014. do 2015. i ostao nizak do kraja razdoblja ispitnog postupka revizije. Kineski tržišni udjel pratio je to kretanje te se najprije povećao od 2013. do 2014., a zatim se naglo smanjio s najvišeg iznosa od 3,50 %, koliko je iznosio 2014., najprije na 1,68 % tijekom 2014., a zatim na 1,18 % tijekom razdoblja ispitnog postupka revizije. Smanjenje tržišnog udjela bilo je veće od smanjenja obujma uvoza zbog rastuće potrošnje u Uniji.
(12)

Za kontrolu glodavaca trenutačno se u velikoj mjeri upotrebljavaju antikoagulantni rodenticidi i njihovo neodobrenje moglo bi uzrokovati nedovoljnu kontrolu glodavaca. To bi moglo imati ozbiljne negativne posljedice za zdravlje ljudi i životinja te za okoliš, a moglo bi utjecati i na percepciju javnosti u pogledu sigurnosti ljudi kad je riječ o izloženosti glodavcima te u pogledu sigurnosti niza gospodarskih aktivnosti kojima bi glodavci mogli štetiti, što bi moglo dovesti do gospodarskih i društvenih posljedica. S druge strane, rizici za zdravlje ljudi i životinja te za okoliš koji su posljedica uporabe proizvoda koji sadržavaju brodifakum mogu se ublažiti ako se ti proizvodi upotrebljavaju u skladu s određenim specifikacijama i uvjetima. Zbog toga bi neodobrenje brodifakuma kao aktivne tvari imalo nerazmjeran negativan učinak na društvo u odnosu na rizike koji su posljedica uporabe te tvari. Stoga je i uvjet iz članka 5. stavka 2. točke (c) Uredbe (EU) br. 528/2012 ispunjen.
(27)

Usporedba izvoznih cijena u Uniju na temelju cijene franko tvornica pokazala je da su se za sve proizvođače izvoznike/grupe izvozne cijene smanjile. Smanjenje izvoznih cijena izraženo u eurima bilo je kako slijedi: Tablica 1. Smanjenje izvoznih cijena Proizvođač izvoznik/grupa Promjena izvoznih cijena od razdoblja izvornog ispitnog postupka do razdoblja ponovnog ispitnog postupka u pogledu apsorpcije Jie Jin Material Science – 3,3 % Tang Eng Iron Works Co., Ltd. i Yieh United Steel Corporation – 11,2 % Yuan Long Stainless Steel – 2,3 %
Ova se rubrika ne popunjava ako to nije relevantno.

Odjeljak C – Datum i vrijeme

„GTTV” – valjan do određenog vremena

Valjan do određenog vremena (Good-Till-Time): nalog istječe najkasnije do unaprijed određenog vremena tijekom dnevnog trgovanja koje je u tijeku.

„GTDV” – valjan do određenog datuma

Valjan do određenog datuma (Good-Till-Date): nalog istječa na kraju određenog datuma.

„GTSV” – valjan do određenog datuma i vremena

Valjan do određenog datuma i vremena (Good-Till-Specified Date and Time): nalog istječe na određeni datum i u određeno vrijeme.

Valjan nakon određenog vremena (Good After Time): nalog je aktivan tek nakon unaprijed određenog vremena tijekom dnevnog trgovanja koje je u tijeku.

Valjan nakon određenog datuma (Good After Date): nalog je aktivan tek nakon početka unaprijed određenog datuma.

Valjan nakon određenog vremena i datuma (Good After Specified Date and Time): nalog je aktivan tek nakon početka unaprijed određenog datuma i unaprijed određenog vremena.
(14)

Ulagatelji moraju imati pouzdane i pravovremene informacije o razini interesa za trgovanje financijskim instrumentima. Informacijama o određenim vrstama transakcija poput prijenosa financijskih instrumenata kao kolaterala ulagateljima se ne omogućuju smislene informacije u pogledu razine stvarnog interesa za trgovanje financijskim instrumentima. Kad bi se od investicijskih društava zahtijevalo da te transakcije objave, to bi dovelo do znatnih operativnih izazova i troškova, a ne bi došlo do unaprjeđenja procesa formiranja cijena. Stoga bi obveze u odnosu na transparentnost poslije trgovanja kad je riječ o transakcijama koje se izvršavaju izvan mjesta trgovanja trebalo primjenjivati samo u slučaju kupnje ili prodaje dionice, potvrde o deponiranim vrijednosnim papirima, fonda čijim se udjelima trguje na burzi, certifikata ili sličnog financijskog instrumenta. Ključno je ne objavljivati određene transakcije poput onih u koje je uključena upotreba takvih instrumenata kao kolaterala, u svrhu pozajmljivanja ili u druge svrhe gdje se razmjena utvrđuje čimbenicima osim trenutačne tržišne vrijednosti jer se njima ne pridonosi procesu utvrđivanja cijena te bi se moglo ulagatelje dovesti u zabludu i ugroziti najpovoljnije moguće izvršenje.
(21)

Predmetni proizvod jesu grafitne elektrode vrste koja se upotrebljava za električne peći, prividne gustoće 1,65 g/cm3 ili veće i električnog otpora 6,0 μΩ.m ili manjeg, i nastavci koji se upotrebljavaju za takve elektrode, bez obzira na to uvoze li se zajedno ili posebno i koji su podrijetlom iz Indije („GES” ili „proizvod iz postupka revizije”), trenutačno razvrstani u oznake KN ex 8545 11 00 (oznaka TARIC 8545110010) i ex 8545 90 90 (oznaka TARIC 8545909010).
(3)

Proizvod iz postupka revizije su kristalni silicijski fotonaponski moduli ili ploče i ćelije vrste koja se upotrebljava u kristalnim silicijskim fotonaponskim modulima ili pločama (debljina ćelija ne premašuje 400 mikrometara), poslani iz Malezije i Tajvana, neovisno o tome jesu li deklarirani kao proizvod podrijetlom iz Malezije i Tajvana ili ne, trenutačno obuhvaćeni oznakama KN ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 i ex 8541 40 90.
(11)

S obzirom na to da tek treba osmisliti ključne značajke globalne tržišno utemeljene mjere i da njezina provedba ovisi o nacionalnom zakonodavstvu koje utvrđuju države i regije koje u njoj sudjeluju, Komisija bi trebala redovito izvješćivati Europski parlament i Vijeće o napretku u pregovorima ICAO-a, a posebno o relevantnim instrumentima koje je donio ICAO, uključujući standarde i preporučene prakse, mjerama koje su treće zemlje poduzele za provedbu globalne tržišno utemeljene mjere koja će se primjenjivati na emisije za razdoblje od 2021. do 2035., nastojanjima za uspostavu ambicioznih i obvezujućih mjera radi postizanja dugoročnog cilja sektora zrakoplovstva, odnosno prepolovljivanja emisija CO2 iz zrakoplovstva do 2050. u odnosu na razine iz 2005., te drugim relevantnim međunarodnim zbivanjima i primjenjivim instrumentima, kao što su pravila u okviru UNFCCC-a i Pariškog sporazuma o tržištima ugljika i obračunu. Kad se postigne jasnoća u pogledu prirode i sadržaja instrumenata ICAO-a i prije početka globalne tržišno utemeljene mjere ICAO-a, Komisija bi trebala predstaviti izvješće u kojem bi trebala razmotriti načine provedbe tih instrumenata u pravo Unije putem revizije Direktive 2003/87/EZ. Komisija bi prema potrebi trebala dodatno razmotriti pravila koja se primjenjuju na letove unutar EGP-a. Pritom bi se u izvješću Komisije trebala odražavati potreba za osiguravanjem usklađenosti s pravom Unije, posebno kako bi se izbjeglo bilo kakvo narušavanje tržišnog natjecanja i kako bi se na najmanju moguću mjeru smanjilo nepotrebno administrativno opterećenje za države članice i operatore zrakoplova. Komisija bi svojem izvješću prema potrebi trebala priložiti prijedlog Europskom parlamentu i Vijeću usklađen s osiguravanjem doprinosa zrakoplovstva obvezi Unije u pogledu smanjenja emisija stakleničkih plinova u cijelom gospodarstvu do 2030.
(c)

„Radulan Sahiron (alias (a) Radullan Sahiron, (b) Radulan Sahirun, (c) Radulan Sajirun, (d) Commander Putol). Date of birth: (a) 1955, (b) circa 1952. Place of birth: Kaunayan, Patikul, Jolo Island, the Philippines. Nationality: Filipino.” zamjenjuje se sljedećim: „Radulan Sahiron (alias (a) Radullan Sahiron, (b) Radulan Sahirun, (c) Radulan Sajirun, (d) Commander Putol). Adresa: regija Sulu, Filipini (lokacija prema izvješćima). Datum rođenja: (a) 1955., (b) oko 1952. Mjesto rođenja: Kaunayan, Patikul, otok Jolo, Filipini. Državljanstvo: filipinsko. Ostali podaci: fizički opis: boja očiju: crna; boja kose: sijeda; visina: 5 stopa 6 inča – 168 cm; težina: 140 funti – 64 kg; građa: slabija; desna ruka amputirana je iznad lakta. Datum uvrštenja u skladu s člankom 7.d stavkom 2. točkom (i): 6.12.2005.”;
(2)

Proizvod na koji se primjenjuje privremena antidampinška pristojba definiran je kao „određene šipke za armiranje betona od željeza ili nelegiranog čelika, samo kovane i dalje neobrađene, toplo valjane, toplo vučene ili toplo istiskivane, ali uključujući one usukane nakon valjanja te one koje imaju udubljenja, rebra, žljebove ili druge deformacije nastale tijekom postupka valjanja, podrijetlom iz Bjelarusa i trenutačno razvrstane u oznake KN ex 7214 10 00, ex 7214 20 00, ex 7214 30 00, ex 7214 91 10, ex 7214 91 90, ex 7214 99 10, ex 7214 99 71, ex 7214 99 79 i ex 7214 99 95. Iz toga su isključene željezne ili čelične šipke visoke otpornosti na zamor za armiranje betona.”